wickkiey/tamil-wikipedia-chunked huggingface dataset:
# ஜேம்ஸ் பாண்ட்

**ஜேம்ஸ் பாண்ட்** என்பது இயான் பிளெமிங் என்பவரால் 1952 இல் உருவாக்கப்பட்ட ஒரு கனவுருப்பனை உளவாளி கதைப்பாத்திரம் ஆகும். இவர் பிரித்தானிய இரகசிய சேவையின் உறுப்பினர் ஆவார். இவரது இரகசிய குறிப்பெண் 007 ஆகும். இக்கதாப்பாத்திரத்தை வைத்துப் பல புத்தகங்கள், திரைப்படங்கள், வானொலி நிகழ்ச்சிகள், காமிக்ஸ் கதைகள், காணொலி விளையாட்டுக்கள் ஆகியவை உருவாக்கப்பட்டுள்ளன.
# ஜேம்ஸ் பாண்ட்

## கதாபாத்திரம் உருவான விதம்

இயான் தனது அனைத்துப் படைப்புகளுக்கும் ஒரு மையக் கதாபாத்திரம் வேண்டும் என்பதற்காக ஜேம்ஸ் பாண்ட் கதாபாத்திரத்தை உருவாக்கினார். பாண்ட் ஒரு கப்பற்படை ஆணையர். மேலும் இவர் எம்.ஐ6 எனப்படும் பிரித்தானிய இரகசிய சேவையின் உறுப்பினர் ஆவார். இரண்டாம் உலகப் போரின் போது தான் சந்தித்த பல கப்பற்படைத் தளபதிகளை அடிப்படையாகக் கொண்டு இக்கதாபாத்திரத்தை இவான் உருவாக்கினார். இவான் ஜேம்ஸ்பாண்டின் கதாபாத்திரத்தைப் பற்றி குறிப்பிடும் போது 'நான் இரண்டாம் உலகப்போரில் சந்தித்த அனைத்துத் தளபதிகள் மற்றும் ஆணையர்களின் கலவையே ஜேம்ஸ்பாண்டின் கதாபாத்திரம்' எனக் குறிப்பிடுகின்றார். நார்வேயிலும் கிரீஸிலும் இரண்டாம் உலகப் போரின் போது இரகசிய உளவாளியாக வேலைப் பார்த்த தனது அண்ணன் பீட்டரை வைத்தும், அண்ணன் நண்பர்களின் நடவடிக்கைகளை வைத்தும் ஜேம்ஸ் பாண்டின் செயல்பாடுகளையும், உடை அலங்காரங்களையும் இவான் உருவாக்கியுள்ளார். கதாபாத்திரத்திற்கு உண்டான பெயரை அமெரிக்க பறவைகள் வல்லுநரான ஜேம்ஸ்பாண்டின் பெயரை வைத்தார். இவான் தனது கதாபாத்திரத்திற்காக எளிமையான மற்றும் மந்தமான உணர்வை தரக்கூடிய ஒரு பெயரைத் தேடி ஜேம்ஸ்பாண்ட் என்று வைத்ததாகக் கூறுகிறார். ஜேம்ஸ் பாண்டின் இதர பழக்கவழக்கங்கள் மற்றும் குணாதிசயங்களை இவான் தனது சொந்த கருத்துக்களின் பிம்பத்தை வைத்தே உருவாக்கியுள்ளார். உதாரணத்திற்கு முட்டை உணவுகள், கால்ஃப் விளையாடுவது, மற்றும் சூதாட்டம் விளையாடுவது ஆகியவை இவானின் விருப்பங்களாகும். அதையே ஜேம்ஸ்பாண்டின் விருப்பங்களாக இவான் சித்திரித்துள்ளார்.
# ஜேம்ஸ் பாண்ட்

## புத்தகங்கள்

எழுத்தாளர் இயான் பிளெமிங் ஜேம்ஸ் பாண்டு கதாப்பாத்திரத்தை வைத்து பன்னிரண்டு நாவல்களையும், இரண்டு சிறுகதைகளையும் உருவாக்கியுள்ளார். 1964ஆம் வருடம் அவர் இறந்தார். 1953 முதல் 1966 வரை உள்ள காலகட்டத்தில் இவானின் புத்தகங்கள் வெளிவந்தன. அவரின் மறைவுக்குப் பின்னர் அதிகாரப்பூர்வமாக கிங்ஸ்லி எமிஸ், கிரிஸ்டோபர் வுட், ஜான் கார்ட்னர், ரேமண்ட் பென்சன், செபஸ்டின் ஃபல்க்ஸ், ஜெஃப்ரி டெவர், வில்லியம் பாய்ட் மற்றும் அந்தோணி கோரோவிட்ஸ் ஆகிய எட்டு எழுத்தாளர்களும் ஜேம்ஸ்பாண்ட் கதாப்பாத்திரத்தை வைத்துப் புத்தகங்கள் எழுதத் தொடங்கினர். இவர்களில்லாமல் சாஃப்ர்லி ஹிக்சான் எனும் எழுத்தாளர் இளம் ஜேம்ஸ் பாண்ட் கதாப்பாத்திரத்தை வைத்து தொடர்கதைகளை எழுதி வருகிறார், கேத் வெஸ்ட்புரூக் என்பவர் மூன்று நாவல்களை எழுதியுள்ளார். கடைசியாக வந்த இரு ஜேம்ஸ்பாண்ட் புத்தகங்கள் எழுத்தாளர் அந்தோணி கோரோவிட்ஸ் எழுதிய 'ட்ரிக்கர் மோர்டிஸ்' (செப்டம்பர் 2015) மற்றும் 'ஃபாரெவர் அன்ட் த டே' (மே 2018) ஆகும்.
# ஜேம்ஸ் பாண்ட்

## திரைப்படங்கள்

ஜேம்ஸ் பாண்ட் கதாபாத்திரத்தை அடிப்படையாகக் கொண்டு பல ஆங்கிலத் திரைப்படங்கள் வெளிவந்து வெற்றி பெற்றுள்ளன. இத்திரைப்பட தொடர்கள் பல காலமாக வெளிவரும் வெற்றித்தொடர்வரிசையாக அறியப்படுகிறது. இத்தொடர்களின் மொத்த வசூல் மட்டும் 7.040 பில்லியன் அமெரிக்க டாலர்கள் தொகையைத் தாண்டியுள்ளது. இதனால் இதுவரை அதிக வசூலை ஈட்டிய நான்காவது திரைப்படத் தொடராக ஜேம்ஸ்பாண்ட் உள்ளது. இத்திரைப்படத் தொடர் 1962ஆம் ஆண்டு நடிகர் சியான் கானரி நடித்த *டாக்டர் நோ* என்பதில் தொடங்கி 2015ஆம் ஆண்டு நடிகர் டேனியல் கிரெய்க் நடித்த *ஸ்பெக்டர்* திரைப்படம் வரை மொத்தம் இருபத்திநான்கு திரைப்படங்களாகும். இத்திரைப்படத் தொடரை இயான் தயாரிப்பாளர்கள் தயாரிக்கின்றனர். 2018ஆம் ஆண்டு வரை இருபத்திநான்கு ஜேம்ஸ் பாண்டு திரைப்படங்களை இவர்கள் உருவாக்கியுள்ளனர். இரண்டு ஜேம்ஸ் பாண்டு திரைப்படங்கள் வேறு தயாரிப்பு நிறுவனத்தின் தயாரிப்பிலும் வெளிவந்துள்ளது. ஜேம்ஸ் பாண்டு திரைப்படங்கள் வெவ்வேறு அம்சங்களால் இரசிகர்களை ஈர்த்தாலும், இசையும் முக்கியப் பங்கு வகிக்கின்றது. ஜேம்ஸ் பாண்டின் இசை இரண்டு முறை ஆஸ்கர் விருதுகளை வென்றுள்ளது. மேலும் பல முறை ஆஸ்கருக்காக பரிந்துரை செய்யப்பட்டுள்ளது.  
இதுவரைக்கும் இந்த கதாபாத்திரத்தை மையமாக வைத்து இருபத்தி ஏழு திரைப்படங்கள் வெளியாகியுள்ளது. இந்த திரைப்படத்தில் சான் கானரி, டேவிட் நிவேன், ஜார்ஜ் லாசன்பி, ரோஜர் மூர், திமோதி டால்டன், பியர்ஸ் புரோஸ்னன் மற்றும் டேனியல் கிரெய்க் போன்றோர் 'ஜேம்ஸ் பாண்ட்' என்ற கதாபாத்திரத்திற்கு உயிர் கொடுக்கும் விதமாக நடித்துள்ளார்கள்.
# இந்தியாவின் நிறுவனமயமாக்கம்

இந்தியாவில் 1991ல் பொருளாதார சீர்திருத்தங்கள் அறிமுகப்படுத்தப்பட்ட பின தொழில்களை நிறுவனப்படுத்துதல் தொடங்கியது. வேளாண்மை, சில்லறை வியாபாரம், மீன்பிடிப்பு, நெசவு உட்பட நீண்ட காலமாக தனிமனித அல்லது சிறுதொழில்களாக இருந்த துறைகளில் பெரு நிறுவனங்கள் ஈடுபடத் துவங்கின. இம்மாற்றமே **இந்தியாவின் நிறுவனமயமாக்கம்** (Corporatisation of India) என்று அழைக்கப்படுகிறது. இது குறித்து இருவேறு கருத்துகள் நிலவுகின்றன - வெளி நாட்டு முதலீடுகளை ஈர்க்கவும் இந்தியப் பொருளாதாரம் வளர்ச்சி பெறவும் இது இன்றியமையாதது என்று ஒரு சாரரும், இது பாரம்பரிய தொழில் முறைகளை அழித்து, தொழிலாளர்களின் சுரண்டலுக்கு வழிவகுக்கின்றது என இன்னொரு சாரரும் கருதுகின்றனர்.
# வடகொரியாவின் வரலாற்றுக் காலக்கோடு

## 1910

- ஒன்றாக இருந்த கொரியா ஜப்பானின் ஆக்கிரமிப்புக்கு உள்ளானது.
# வடகொரியாவின் வரலாற்றுக் காலக்கோடு

## 1941

- ஜப்பானிய ஆக்கிரமிப்புக்கு எதிரான போர்.
# வடகொரியாவின் வரலாற்றுக் காலக்கோடு

## 1945

- இரண்டாம் உலகப்போரின் இறுதியில் கொரியா தொடர்ந்து ஜப்பானியக் கட்டுப்பாட்டில் இருந்தது. ஜப்பானை சரணடைய வைக்க சோவியத் யூனியன் இராணுவம் கொரியாவை மீட்பதாக இருந்தது. ஆனால், கொரியாவை சோவியத்தின் மேலாதிக்கத்துக்கு விட மேற்கு நாடுகள் விரும்பவில்லை. அமெரிக்கப் படைகள் தெற்குப் பக்கத்தில் இருந்து மேலாகவும், சோவியத் படைகள் வடக்கு பக்கத்தில் இருந்து கீழாகவும் ஜப்பானை எதிர்த்துப் போராடி சரணடைய வைத்தன. கொரியா 38 parallel கோட்டில் வடகொரியா சோவியத் சார்பாகவும் தென்கொரியா அமெரிக்கா சார்பாகவும் பிளவு பட்டது.
# வடகொரியாவின் வரலாற்றுக் காலக்கோடு

## 1948

- கொரியாவின் இறையாமையை உறுதிசெய்ய முடியாத அப்போதைய உலக வல்லரசுகளான சோவியத் யூனியனும் அமெரிக்காவும் கொரியாவை பிளவு படுத்தி வடகொரியா தென்கொரியா என பிரித்தன. இந்த பிரிப்பில் கொரிய மக்களின் அபிலாசைகள் கேட்கப்படவில்லை.
# வடகொரியாவின் வரலாற்றுக் காலக்கோடு

## 1950

- கொரிய யுத்தம்
# வடகொரியாவின் வரலாற்றுக் காலக்கோடு

## 1953

- Armistice Line
# வடகொரியாவின் வரலாற்றுக் காலக்கோடு

## 1970 - 200**

- பொருளாதார வீழ்ச்சி
# வடகொரியாவின் வரலாற்றுக் காலக்கோடு

## 1991

- சோவியத் யூனியனின் வீழ்ச்சி
# வடகொரியாவின் வரலாற்றுக் காலக்கோடு

## 1994

- Kim Jong il இறப்பு
# வடகொரியாவின் வரலாற்றுக் காலக்கோடு

## 1995

- Kim Jong il II பதிவியேற்பு
# வடகொரியாவின் வரலாற்றுக் காலக்கோடு

## 1996 - 200*

- பட்டினிச் சாவு
# தமிழீழ விடுதலைப்புலிகளின் தாக்குதல்கள் பட்டியல்

தமிழீழ விடுதலைப் புலிகளினால் நடத்தப்பட்ட,நடத்தப்பட்டதாகக் கருதப்படும் தாக்குதல்கள்,தாக்குதல் முறியடிப்புச் சமர்களின் பின்னணிகளை இப்பட்டியல் தொகுக்க முனைகின்றது.  
2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 | 1992 | 1991 | 1990 | 1989 | 1988 | 1987 | 1986 | 1985 | 1984 | 1983
# தமிழீழ விடுதலைப்புலிகளின் தாக்குதல்கள் பட்டியல்

## 2007

- கட்டுநாயக்க விமானநிலையத்தின் மீது வான்புலிகள் தாக்குதல்
# தமிழீழ விடுதலைப்புலிகளின் தாக்குதல்கள் பட்டியல்

## 2006

- காலி கடற்படைத் தளத் தாக்குதல்
- திகம்பத்தான வாகன குண்டுதாக்குதல் 2006
- முகமாலை தாக்குதல் முறியடிப்பு
# தமிழீழ விடுதலைப்புலிகளின் தாக்குதல்கள் பட்டியல்

## 2001

- கட்டுநாயக்கா விமானப் படைத்தளத் தாக்குதல், 2001
# தமிழீழ விடுதலைப்புலிகளின் தாக்குதல்கள் பட்டியல்

## 2000

- ஆனையிறவுத் தாக்குதல்
# தமிழீழ விடுதலைப்புலிகளின் தாக்குதல்கள் பட்டியல்

## 1999

- சந்திரிக்கா மீதான தற்கொலைத் தாக்குதல்
# தமிழீழ விடுதலைப்புலிகளின் தாக்குதல்கள் பட்டியல்

## 1998

- கிளிநொச்சி மீதான கடுஞ்சமர்
- தலதா மாளிகை குண்டுவெடிப்பு
- கொழும்பு நகரில் பேருந்தில் குண்டுவெடிப்பு
# தமிழீழ விடுதலைப்புலிகளின் தாக்குதல்கள் பட்டியல்

## 1996

- கொழும்பு புகையிரத வண்டியில் குண்டுவெடிப்பு
- கொழும்பு மத்திய வங்கித் தாக்குதல்
- முல்லைத் தீவு படைத் தளத் தாக்குதல்
- பூநகரி தவளைத் தாக்குதல்
# தமிழீழ விடுதலைப்புலிகளின் தாக்குதல்கள் பட்டியல்

## 1990

- மாங்குளம் இராணுவ முகாம் மீதான தாக்குதல்
__NOTOC__
# அழகி (2002 திரைப்படம்)

***அழகி*** (2002) ஆம் ஆண்டு வெளிவந்த தமிழ்த் திரைப்படமாகும். தங்கர் பச்சான் இயக்கத்தில் வெளிவந்த இத்திரைப்படத்தில் பார்த்திபன், நந்திதா தாஸ், தேவயானி போன்ற பலர் நடித்துள்ளது குறிப்பிடத்தக்கது. 2004இல் தெலுங்கு மொழியில் *இலேத்த மனசுலு* என்ற பெயரில் மறு ஆக்கம் செய்யப்பட்டது.
# அழகி (2002 திரைப்படம்)

## வகை

நாடகப்படம்
# அழகி (2002 திரைப்படம்)

## கதை

சண்முகமும் (பார்த்திபன்) தனலட்சுமி (நந்திதா தாஸ்) இருவரும் சிறுவயதில் கிராமச் சூழலில் படித்த மாணவர்கள் தனலக்ஸ்மியை பலமுறை ஆசிரியர்களிடமிருந்து காப்பாற்றும் சண்முகம் அவர் மீது காதல்கொண்டிருந்தார்,
தனலக்ஸ்மியும் அவர் மீது காதல் கொண்டிருந்தார் ஆனால் குடும்பச் சூழல்கள் காரணமாக இருவரும் பிரிந்து செல்கின்றனர்.தனலட்சுமி ஏழைக் குடியானவனைத் திருமணம் செய்து மிகுந்த இன்னல்களிற்குள் தள்ளப்படுகின்றார்.
ஆனால் சண்முகமோ வசதி படைத்தவராக வளர்மதி (தேவயானி) என்ற பெண்ணை மணம் செய்து மனநிறைவுடன் வாழ்கின்றார்.திடீரென ஒரு நாள் தனலட்சுமியை ஏழ்மை நிலையில் பார்த்துவிட்ட சண்முகம் அவரைத் தன் வீட்டிற்கு அழைத்துவந்து வேலை ஒன்றும் பெற்றுத் தருகின்றார்.இதன் பின்னர் சண்முகம் குடும்பத்தில் ஏற்படும் மாறுதல்கள் திரைக்கதையின் முடிவாகும்.
# வேவுப்புலிகள்

தமிழீழ விடுதலைப் புலிகள் அமைப்பில் எதிரிகளாகக் கருதப்படுபவர்களின் மீது தாக்குதல் நடத்துவதற்கு முன்னரும், எதிரிகளின் படைப் பலம், படைக் கட்டமைப்புக்கள் போன்றவற்றினைத் தெரிந்து தகவல் கொடுக்கவும், மேலும் ஒரு பெரிய தாக்குதல் நடவடிக்கையை நடத்துவதற்கு முன்னர் எதிரியின் அனைத்து நடவடிக்கைகளையும் கண்காணித்துப் பின் விடுதலைப் புலிகளின் போராளிகள் நடத்தவல்ல சமர்களுக்கான தகவல்களை வழங்குவதற்கும் சமரின் முன்னரே வேவு பார்த்துத் தெரிவிப்பவர்கள் வேவுப் புலிகள் எனப்படுவர்.
# முதல் மரியாதை

**முதல் மரியாதை** (1985) ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் சிவாஜி கணேசன், ராதா, வடிவுக்கரசி, இரஞ்சனி மற்றும் பலர் நடித்துள்ளனர்.
# முதல் மரியாதை

## வகை

கிராமப்படம் / கலைப்படம் வண்ணப்படம்
# முதல் மரியாதை

## கதை

அறம் பிழன்ற பெண்ணைத் தன் உறவினரின் மானம் காக்க மணம் புரிந்துகொண்டாலும், தன் மனைவியால் எப்போதும் நிந்திக்கப்பட்டு வரும் மனிதர். ஊருக்குப் புதிதாக வரும் தன் மகளின் வயதுடைய பெண்மேல் காதல் கொள்கின்றார். அவர்மேல் காதல் கொள்ளும் அறிவார்ந்த அப்பெண்ணும் ஊராரின் வசவுகளை ஏற்று அவருடைய குடும்ப மானம் காக்கக் கொலை செய்து சிறை செல்கின்றாள். அவளுக்கு இழுக்கு வராவண்ணம் அப்பெண்ணின் வீட்டிலேயே வாழ்ந்து தன் இறுதிக்காலத்தில் அவளை மீண்டும் கண்டபின் உயிர் துறக்கின்றார். அன்றில் பறவையைப் போல் அப்பெண்ணும் உயிர் துறக்கின்றார்.
# முதல் மரியாதை

## கதை

### பாத்திரங்கள்

- மலைச்சாமியாக சிவாஜி கணேசன்
- குயிலாக ராதா பின்னனிக்குரல் ராதிகா சரத்குமார்
- பொன்னாத்தாளாக வடிவுக்கரசி
- ராசம்மாளாக அருணா
- செங்கோடனாக ஏ.கே.வீராச்சாமி
- பொன்னாத்தாளின் முன்னாள் காதலனாக சத்யராஜ்
- செவுளியின் காதலனாக தீபன்
# முதல் மரியாதை

## ஒலிப்பதிவு

இந்தப் படத்தின் பின்னணி மற்றும் பாடல்களின் இசையை இளையராஜா செய்திருந்தார். அனைத்துப் பாடல் வரிகளையும் வைரமுத்து இயற்றியிருந்தார். இப்படத்தின் பாடல்கள் அனைத்துமே புகழ்பெற்று படத்தின் வெற்றிக்குத் துணைபுரிந்தன.  
| எண் | பாடல் | பாடகர்கள் | பாடலாசிரியர் | நேரம் |  |
| --- | --- | --- | --- | --- | --- |
| 1 | "அந்த நிலாவத்தான்" | இளையராஜா, சித்ரா | வைரமுத்து | 4:31 |  |
| 2 | "பூங்காற்று திரும்புமா" | மலேசியா வாசுதேவன், எஸ். ஜானகி | வைரமுத்து | 4:52 |  |
| 3 | "வெட்டிவேரு வாசம்" | மலேசியா வாசுதேவன், எஸ். ஜானகி | வைரமுத்து | 4:28 |  |
| 4 | "ஏ குருவி" | மலேசியா வாசுதேவன், எஸ். ஜானகி | வைரமுத்து | 1:16 |  |
| 5 | "ராசாவே உன்ன நம்பி" | எஸ். ஜானகி | வைரமுத்து | 4:32 |  |
| 6 | "ஏ கிளியிருக்கு" | இளையராஜா | வைரமுத்து | 1:08 |  |
| 7 | "ஏறாத மலை மேல" | மலேசியா வாசுதேவன், எஸ். ஜானகி | வைரமுத்து | 2:08 |  |
| 8 | "நான் தானே அந்தக்குயில்" | எஸ். ஜானகி | வைரமுத்து | 0:28 | } |
# முதல் மரியாதை

## விருதுகள்

**1986 தேசிய திரைப்பட விருதுகள், இந்தியா**
- வென்ற விருது - வெண்தாமரை விருது - சிறந்த பாடலாசிரியர் - வைரமுத்து
- வென்ற விருது - வெண்தாமரை விருது - சிறந்த வட்டாரத் திரைப்படம் - **முதல் மரியாதை** - பாரதிராஜா
# சோனாகச்சி

**சோனாகச்சி**, தங்க மரம் எனப் பரவலாக அழைக்கப்படும் இடம் இந்தியாவில் அமையப்பெற்றிருக்கும் மிகப்பெரிய விலைமாதுக்கள் விற்பனையாகும் இடமாகும். கொல்கத்தாவில் அமையப்பெற்றிருக்கும் இப்பகுதியில் பத்தாயிரத்திற்கும் மேற்பட்ட விலை மாதுக்கள் பாலியல் தொழில் நடத்துகின்றனர்.
# சோனாகச்சி

## பெண்கள் கடத்தப்படுதல்

சோனாகச்சிப் பகுதிக்கு விலைமாதுக்களாக வேலை செய்ய முன்வருபவர்களில் பலர் கடத்தப்பட்டும், குடும்ப உறவுகளில் ஏற்படும் பிரச்சனைகளினாலும் இங்கு வருகின்றனர். சிறுவயதிலேயே உள்ள மாணவிகள், ஏழ்மைநிலையிலுள்ள பெண்கள் என பல மாநிலங்களிலிருந்தும் கடத்திவரப்பட்ட பெண்களே இத்தகைய விபச்சார நிலையில் தள்ளப்படுகின்றனர். பதினெட்டு வயதிற்கு உட்பட்டவர்கள் பாலியற் தொழிலில் ஈடுபட இந்திய அரசின் சட்டம் அனுமதிப்பதில்லை. அதே வேளை, அண்டை நாடுகளிலிருந்தும் இந்தியாவிற்குள்ளேயிருந்தும் கடத்திவரப்படும் பெண்களில் பெரும்பாலானோர் பதினெட்டு வயதிற்குட்பட்டவர்கள் ஆவர்.
# சோனாகச்சி

## பாலியல் தொழில் பகுதியான வரலாறு

1700 ஆம் ஆண்டுகளில் பிரித்தானிய ராஜாக்களின் காலத்திலேயே இப்பகுதி விலை மாதுக்கள் மிகவும் பிரசித்தி பெற்றிருந்தனர். வெளிநாடுகளிலிருந்து படையெடுப்பவர்களாலும், மேலும் உள்நாட்டில் உயர்ந்த சாதியினர் எனக் கருதப்படுபவர்களாலும் பெரிதும் வரவேற்பைப் பெற்ற இப்பகுதி, இன்றளவும் இயங்கி வருகின்றது.
# சோனாகச்சி

## இன்றைய நிலை

இன்று சோனாகச்சியில் வாழும் விலை மாதுக்களும் அவர்கள் குழந்தைகளின் நலன்கருதியும் பல சமூக சேவை அமைப்புகள் எயிட்ஸ் நோயைப் பற்றிய தெளிவான கருத்துக்களினையும் மேலும் பல சுகாதார ஒழுங்குநெறிகளினையும் கற்றுக்கொடுத்து வருகின்றன. தாங்கள் செய்யும் இப்பாலியல் தொழிலை சட்டரீதியாக அரசு அங்கீகாரம் வழங்க போராடி வருகின்றனர்.
# எதிரி (திரைப்படம்)

***எதிரி*** 2004 ஆம் ஆண்டு வெளிவந்த தமிழ்த் திரைப்படமாகும்.கே. எஸ். ரவிகுமார் இயக்கத்தில் வெளிவந்த இத்திரைப்படத்தில் மாதவன்,சதா,விவேக் மற்றும் பலர் நடித்துள்ளது குறிப்பிடத்தக்கது.
# எதிரி (திரைப்படம்)

## வகை

மசாலாப்படம் / காதல்படம்
# எதிரி (திரைப்படம்)

## கதை

நடராஜன் ஐயர் (டெல்லி கணேஷ்) அந்தணராவார். அவர் வீட்டை வாடகைக்கு விடும்பொழுது அவ்வீட்டில் குடிவருபவர்களிடன் பல சட்டங்களைத் தெரிவித்தே பின்னர் அங்கு குடியமத்துவார். அச்சமயம் அங்கு வரும் காடயர்களான கல்லூரி மாணவர்கள் அவரிடன் நல்லவர்களாக நடித்து பின்னர் அவர் வீட்டில் வாடகைப் பகுதியில் குடியமர்கின்றனர். நல்லவர்களாக இருந்தவர்கள் சாராயம், புகை பிடித்தல் போன்ற பல தொழில்களைச் செய்ய ஆரம்பித்தனர். இவற்றைப் பார்த்துப் பயந்துபோன நடராஜன் ஐயர் அவர்களை விரட்டுவதற்கு ஆட்டோ ஓட்டுனர் (விவேக்) ஒருவரின் உதவியை நாடுகின்றார். அவரும் பாட்டில் மணி என்ற காடையன் இருக்கின்றான். அவன் உங்களுக்கு உதவுவான் என்று பொய் கூறினார். அதன்படி பாட்டில் மணியாக தன் நண்பன் சுப்பிரமணியை (மாதவன்)ஏற்பாடு செய்கின்றார். இவர் சொல்கேட்டு பாட்டில் மணி போல் வந்து ஐயர் வீட்டிலிருப்பவர்களைப் பயமுறுத்துகின்றார். இதற்கிடையில் ஐயரின் மகளான காயத்ரி மீது காதல் நெருங்கிப் பழகுகின்றார். இவற்றைப்பார்த்து மனம் நொந்துகொள்ளும் அவர் பாட்டில் மணியை வெளியில் அனுப்புவதற்காகப் பலமுறை முயல்கின்றார். அச்சமயம் நண்பனின் காதலியென நினைத்து பிரியாவைக் (சதாவை) கடத்திச் செல்லும் சுப்பிரமணி பின்னர் பிரியா மீது காதல் கொள்கின்றார் எவ்வாறு பிரியாவை காடையனான அவள் தந்தையிடமிருந்து காப்பாற்றி ஒன்று சேருகின்றார் சுப்பிரமணி என்பதே திரைக்கதை முடிவு.
# எதிரி (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# கனடாவில் பால்வினைத் தொழில்

கனடாவில் பெண்கள் பால்வினைத் தொழிலுக்கு பல நாடுகளிலுமிருந்து வரவழைக்கப்படுவது குறிப்பிடத்தக்கது.பலர் கடத்தப்பட்டும்,பலர் தங்களின் விருப்பத்தின்படியும் பாலியல் தொழிலுக்குள் உள்நுழைகின்றனர்.கனடாவில் பாலியல்தொழில்கள் பல வடிவமைப்பினைப் பெற்றுள்ளது அவை:  
- பாலியல் திரைப்படங்கள்
- நிர்வாண நடன மன்றங்கள்
- குழுமப் பாலியல் மன்றங்கள்  
இவ்வாறான பலவகையிலும் பாலியல் தொழில் சட்டத்தின்படி குற்றமில்லையென மாற்றம்பெற்றுள்ளது.
ஆனாலும் ஒரு விலைமாது விற்கப்படும் உடலை வேறொருவர் அவ்வுடலைப்பெற சட்டம் அனுமதிக்காதிருப்பதும் குறிப்பிடத்தக்கது.  
கனடாவில் விபச்சாரம் மற்றும் அதனைச் சார்ந்த சட்ட அமைப்புகள் பெரும்பாலான மக்களாலும் புரிந்துகொள்ள இயலாமல் இருப்பதனைக் குறிப்பிட்டுக் கூறலாம்.கனடாவில் அமையப்பெற்றுள்ள சட்ட அமைப்புகளின்படி விலைமாதுக்கள் தங்கள் உடல்களை விற்பதற்குத் தடையேதும் இல்லாதிருக்கின்றது. அதேவேளை விலை மாதுக்களின் உடல்களை வாங்குவதற்கு தடை உள்ளது. இத்தகு சட்டம் நடைமுறையில் உள்ளபொழுதும் பலர் விபச்சாரத் தொழில்களில் ஈடுபடுகின்றனர். ஆனாலும் இத்தகு விபச்சாரத் தொழில்களில் ஈடுபடும் விலை மாதுக்கள் எத்தகு வகையில் தமது அன்றாட வாழ்க்கைக்குத் தேவையான பணச் செலவுகளை எதிர்கொள்கின்றார்கள் என்பது இன்றளவும் கவனிப்பாரற்று இருப்பதும் உண்மை.அதாவது ஒரு விலைமாதுவின் உடலை வாங்க இயலாத சட்டம் இல்லாதபொழுது எந்தவகையிலான பணவலிமையினை நாடி அவர்கள் விபச்சாரத் தொழில்களில் ஈடுபடுகின்றனர் என்பதும் ஒரு கேள்விக்குறியாகவுள்ளது.
# கூல்டோட்

**கூல்டோட்** (cooltoad) இணையத்தளம் ஒரு பன்முகத் தளமாகவிளங்குகின்றது,மேலும் உலகின் பல பாகத்திலுமுள்ள இசைப்பாடல்களை இலவசமாக பதிவிறக்கம் செய்யமுடியுமான ஒரு தளமாக விளங்குகின்றது. தமிழ், தெலுங்கு, இந்தி,மலையாளம்,ஆங்கிலம் ஆகிய பலவகை உலக மொழிகளில் அமையப்பெறும் பாடல்களைக் கொண்ட இத்தளத்திலிருந்து அனைத்துப் பாடல்களையும் பயனர்களின் கணினியில் பதிவிறக்கம் செய்ய முடியும் என்பதும் குறிப்பிடத்தக்கது.
# கூல்டோட்

## வெளியிணைப்புகள்

- கூல்டோட்
# அனிதா பிரதாப்

**அனிதா பிரதாப்** (*Anita Pratap*, பிறப்பு: டிசம்பர் 23, 1958) செய்தியாளரும் எழுத்தாளருமான இவர் டைம் இதழ் மற்றும் சி.என்.என் தொலைக்காட்சி சேவை போன்றவற்றில் பணியாற்றியவர். மேலும் போர்ச்சூழல்கள் நிறைந்த பிரதேசங்களில் போராளிகளின் வேண்டுதல்களையும் உயர்ந்த சமூகத்தினால் ஒடுக்கப்படும் சமூகத்தினரின் போராட்டங்கள் பற்றியும் இலங்கை, இந்தியா, ஆப்கானிஸ்தான் போன்ற பல பகுதிகளில் சென்று பலதரப்பட்டவர்களையும் பேட்டி எடுத்ததில் பெருமைக்குரியவர். விடுதலைப்புலிகளின் தலைவர் பிரபாகரனைச் சந்தித்துப் பேட்டி எடுத்தவரென்பதும் குறிப்பிடத்தக்கது. மேலும் இலங்கை அரசு மற்றும் விடுதலைப்புலிகளின் போர்க்கொள்கைகள் மற்றும் தமிழீழ மக்களின் அன்றாட வாழ்க்கைத் தேவைகளின் இன்னல்கள் போன்றவற்றை தனது அனுபவத்தில் வெளிப்படுத்தும் விதமாக இவரால் வெளியிடப்பட்ட *ஜலாண்ட் ஒஃவ் பிளட்* (*Island of blood*) நூல் மிகுந்த வரவேற்பைப் பெற்ற நூல் வெளியீடாகும். 2013ல் சிறிரத்தன என்ற உலக அளவிலான விருது கேரள கலா கேந்திரத்தால் அளிக்கப்பட்டது. கேரளாவிலுள்ள எர்ணாகுளம் மக்களவை தொகுதிக்கு ஆம் ஆத்மி கட்சி சார்பாக 2014 தேர்தலில் போட்டியிட்டார்.
# அனிதா பிரதாப்

## தொடக்க வாழ்க்கை

அனிதா சைமன் என்று கோட்டயத்தில் சிரிய கத்தோலிக குடும்பத்தில் பிறந்தார். இவரின் தந்தை டாடா குழுமத்தில் பணியாற்றினார். பல்வேறு இடங்களில் அவர் பணிபுரிந்ததால் குழந்தையாக இருந்தபோது அனிதா பதினொரு ஆண்டுகளில் ஏழு பள்ளிகளில் மாற்றி மாற்றி படிக்க வேண்டியிருந்தது. அவர் கேம்பிரிச் படிப்பை கொல்கத்தாவிலுள்ள லார்டோ பள்ளியில் முடித்தார். அவரது இளங்கலை படிப்பை டெல்லியிலுள்ள மிரண்டா அவுசில் 1978ல் நிறைவு செய்தார். இதழியல் பட்டயத்தை பெங்களூர் பல்கலைக்கழகத்தில் நிறைவு செய்தார்
# அகத்தியம்

**அகத்தியம்** என்பது பண்டைய தமிழி மொழி மற்றும் தற்கால தமிழ் மொழியை உடைய மக்களினத்தைக் குறிக்கும் மிகவும் தொன்மையான தமிழி மற்றும் தமிழ் மொழிக்கான இலக்கண நூல் எனத் தெளிவுபட கருதப்படுகின்றது. அகத்தியர் என்ற புலவர் இயற்றிய நூலாதலால், இது அகத்தியம் என்றும் வழங்கப்படுகின்றது. அகத்தியத்தில் முதல், இடை, கடை என வரையறுக்கப்படும் முச்சங்க காலங்களிலும் இதுவே, தமிழ் இலக்கணத்துக்கான, முதல் நூலாகத் திகழ்ந்தது என்று தமிழ் ஆய்வாளர்கள் ஐயம் இன்றி உரைக்கின்றனர். இது, பிற்கால தமிழ் மொழி இலக்கண நூல்களைப்போல், இயற்றமிழுக்கு மட்டுமன்றி, இசை, நாடகம் ஆகிய முத்தமிழுக்கும் இலக்கணம் வகுத்ததாகவும் நம்பப்படுகின்றது. தற்காலத்தில், அகத்தியம் படைப்புகளில் சில பகுதிகள் மட்டுமே பல்வேறு தமிழி என்ற தமிழ் பண்டைய நூல்களில் இருந்து கிடைத்துள்ளன. இப்பொழுது நமக்குக் கிடைக்கும் மிகப் பழமையான தமிழி இலக்கண நூலான தொல்காப்பியத்துக்கு மூலநூலும் இதுவே என்று தமிழ் ஆய்வாளர்கள் ஐயம் திரிபுற உரைக்கின்றனர்.  
- அகத்தியர் இயற்றிய நூல் அகத்தியம். முச்சங்க வரலாற்றில் வரும் நூல்.
- அகத்தியர் காலத்திற்கு பிறகு வந்தவர் தொல்காப்பியர். தொல்காப்பியரால் தொகுக்கப்பட்ட தொல்காப்பியம் முழுமையாக கிடைத்துள்ளது. அகத்தியரின் மாணவர் தான் தொல்காப்பியர் குறிப்பு எதுவுமில்லை என்ற மாற்றுக் கருத்தும் உண்டு.
- நூற்பாக்கள் மயிலைநாதர் நன்னூலுக்கு எழுதிய உரையிலிருந்து திரட்டப்பட்டுள்ளன.
# அகத்தியம்

## அகத்தியர் செய்த அகத்திய நூற்பா

அகத்தியம் 12000 நூற்பாக்களைக் கொண்டிருந்தது. எழுத்து, சொல், பொருள், யாப்பு, அரசியல், அமைச்சியல், பார்ப்பனவியல், சோதிடவியல் முதலான இயல்களை அகத்தியம் கொண்டிருந்தது.
சான்று:முனைவர் பாக்யமேரி, வகைமை நோக்கில் தமிழ் இலக்கிய வரலாறு,NCBH வெளியீடு,சென்னை-98,முதற்பதிப்பு-சூலை-2008.  
இந்த நூற்பாக்கள்
:என்றார் அகத்தியர்
:என்பது அகத்தியம்
என்பனவற்றில் ஒன்றைப் பெற்று முடிகின்றன.
# அகத்தியம்

## அகத்தியர் செய்த அகத்திய நூற்பா

### மொழிமுதல்

*பெயரினும் வினையினும் மொழிமுதல் அடங்கும்*.
;நூற்பா விளக்கம்
:பெயர்ச்சொல், வினைச்சொல் என்னும் இரண்டில் மொழியானது அடக்கம்.
# அகத்தியம்

## அகத்தியர் செய்த அகத்திய நூற்பா

### உரை இயல்பு

<poem>
*வயிர ஊசியும் மயன்வினை இரும்பும் *
*செயிரறு பொலிவினைச் செம்மைச்செய் ஆணியும்*
*தமக்கமை கருவியும் தாமமை பவைபோல்*
*உரைத்திறம் உணர்த்தலும் உரையது தொழிலே*.
</poem>
;நூற்பா விளக்கம்
:கண்ணாடியை அறுக்கும் வயிரவூசி போலவும், தட்டான் பொன்னிரும்பால் அணிகலன் செய்வது போலவும், அணிகலன் செய்ய உதவும் அரம் என்னும் ஆணி போலவும் செயல்பட்டு, நூற்பாவுக்கு அமைந்த கருவியாகச் செயல்பட்டு, ஆசிரியன் உரைத்த திறத்தை உணர்த்துவதே, உரைநூலின் இயல்பாக இருக்கவேண்டும்.
# அகத்தியம்

## அகத்தியர் செய்த அகத்திய நூற்பா

### ஒருமொழி

<poem>
*பலவின் இயைந்தவும் ஒன்றெனப் படுமே*
*அடிசில் பொத்தகம் சேனை அமைந்த*
*கதவம் மாலை கம்பலம் அனைய*
</poem>
;நூற்பா விளக்கம்
சமைத்த உணவிலும், எழுதிய ஓலைகளைப் பொத்தல் போட்டுக் கட்டிய சுவடியிலும், பலர் சேர்ந்திருக்கும் படையிலும், தாழ்ப்பாள் முதலானவற்றுடன் கூடிய கதவிலும், மலர்களால் தொடுக்கப்பட்ட மாலையிலும், மயிர்நூலால் நெய்யப்பட்ட கம்பலத்திலும் பல பொருள்கள் இயைந்திருந்தாலும், அவை ஒன்று எனவே கொள்ளப்படும்.
# அகத்தியம்

## அகத்தியர் செய்த அகத்திய நூற்பா

### தமிழ்நிலம், தமிழ்திரி நிலம்

<poem>
*கன்னித் தென்கரைக் கட்பழந் தீவம்*
*சிங்களம் கொல்லம் கூவிளம் என்னும்*
*எல்லையில் புறத்தீவும் ஈழம் பல்லவம்*
*கன்னடம் வடுகு கலிங்கம் தெலிங்கம்*
*கொங்கணம் துளுவம் குடகம் குன்றம் *
*என்பன குடபால் இருபுறச் சையத்து*
*உடனுறைபு பழகும் தமிழ்த்திரி நிலங்களும்*
*முடியுடை மூவரும் இடுநில ஆட்சி*
*அரசுமேம் பட்ட குறுநிலக் குடிகள்*
*பதின்மரும் உடனிருப்பு இருவரும் படைத்த*
*பன்னிரு திசையில் சொல்நயம் உடையவும்*
</poem>
;நூற்பா விளக்கம்
இந்த நூற்பா திரிசொல் வழங்கும் 15 நாடுகளையும், செந்தமிழ் வழங்கும் 15 நாடுகளையும் பட்டியலிடுகிறது.
# அகத்தியம்

## அகத்தியர் செய்த அகத்திய நூற்பா

### தமிழ்நிலம், தமிழ்திரி நிலம்

#### திரிசொல் வழங்கும் நிலம்

1. கன்னித் தென்கரைக்கண் பழந் தீவம்
1. சிங்களம்
1. கொல்லம்
1. கூவிளம் என்னும் எல்லையில் புறத்தீவும்
1. ஈழம்
1. பல்லவம்
1. கன்னடம்
1. வடுகு
1. கலிங்கம்
1. தெலிங்கம்
1. கொங்கணம்
1. துளுவம்
1. குடகம்
1. குன்றம் என்பன
1. குடபால் இருபுறச் சையத்து உடனுறைபு பழகும் தமிழ்த்திரி நிலங்கள்
# அகத்தியம்

## அகத்தியர் செய்த அகத்திய நூற்பா

### தமிழ்நிலம், தமிழ்திரி நிலம்

#### செந்தமிழ் நிலம்

- சேரர் சோழர் பாண்டியர் என முடியுடை மூவரும் (3)
- இடுநில ஆட்சி அரசுமேம் பட்ட குறுநிலக் குடிகள் பதின்மரும் (10)
- உடனிருப்பு இருவரும் (2) படைத்த பன்னிரு திசையில் சொல்நயம் உடையவும்
ஆக மொத்தம் 15 நாடுகள்
# அகத்தியம்

## அகத்தியர் செய்த அகத்திய நூற்பா

### வேற்றுமை 7 என்பது 8 ஆனது

<poem>
*ஏழியன் முறைய எதிர்முக வேற்றுமை*
*வேறுஎன விளம்பான் பெயரது விகாரமென்று*
*ஓதிய புலவனும் உளன்ஒரு வகையான்*
*இந்திரன் எட்டாம் வேற்றுமை என்றனன்*
</poem>
;நூற்பா விளக்கம்
:தமிழில் வேற்றுமை 7 என்று ஒரு இலக்கணப் புலவன் ஓதினான். எட்டாம் வேற்றுமையைப் பெயர்(எழுவாய்) வேற்றுமையின் திரிபு என அவன் கொண்டான். இது ஒரு வகை. இந்திரன் என்பவன் விளிவேற்றுமையை எட்டாம் வேற்றுமை என்றான்.
# அகத்தியம்

## அகத்தியர் செய்த அகத்திய நூற்பா

### முதல் வேற்றுமை

<poem>
*வினைநிலை உரைத்தலும் வினாவிற்கு ஏற்றலும்*
*பெயர்கொள வருதலும் பெயர்ப்பய னிலையே*
</poem>
;நூற்பா விளக்கம்
:முதல் வேற்றுமை பயனிலை கொள்ளும் வகை இதில் கூறப்பட்டுள்ளது.  
| வினை | கந்தன் வந்தான் |  |
| --- | --- | --- |
| உரைத்தல் | கந்தன் சொன்னான் |  |
| வினாவிற்கு ஏற்றல் | கந்தன் யார் |  |
| பெயர்கொள வருதல் | கந்தன் நல்லன் | } |
# அகத்தியம்

## அகத்தியர் செய்த அகத்திய நூற்பா

### மூன்றாம் வேற்றுமை

<poem>
*ஆலும் ஆனும் ஓடும் ஒடுவும்*
*சாலும் மூன்றாம் வேற்றுமைத் தனுவே*
</poem>
;நூற்பா விளக்கம்
:வேற்றுமை உருபை இவர் வேற்றுமைத் தனு என்கிறார். ஆல், ஆன், ஒடு, ஓடு என்பவை மூன்றாம் வேற்றுமைத் தனு.
# அகத்தியம்

## அகத்தியர் செய்த அகத்திய நூற்பா

### ஆறாம் வேற்றுமை

<poem>
*ஆறன் உருபே அது ஆது அவ்வும்*
*வேறொன்று உரியதைத் தனக்குரிய தையென*
*இருபாற் கிழமையின் மருவுற வருமே*
*ஐம்பால் உரிமையும் அதன்தற் கிழமை*
</poem>
;நூற்பா விளக்கம்
:அது, ஆது, உ - ஆகியவை ஆறாம்வேற்றுமை உருபுகள். வேறொன்றுக்கு உரியது, தனக்கு உரியது என இரு பாங்கில் வரும். ஆண்பால், பெண்பார், பலர்பால், ஒன்றன்பால், பலவின்பால் என்னும் ஐந்து பாலிலும் பொருந்தி வரும்.
# அகத்தியம்

## அகத்தியர் செய்த அகத்திய நூற்பா

### முற்றின்பொழி

<poem>
*மற்றுச்சொல் நோக்கா மரபின அனைத்தும்*
*முற்றி நிற்பன முற்றின் மொழியே*
</poem>
;நூற்பா விளக்கம்
:வேறு எந்தச் சொல்லும் வேண்டாது தானே முற்றிநிற்பது முற்றின்மொழி
:: செய்தனென் (யான் என்பது இல்லாமலேயே அதனை உணர்த்தும்)
:: செய்தனை (நீ)
:: செய்தனன் (அவன்)
:: செய்தனள் (அவள்)
:: செய்தனர் (அவர்)
:: செய்தது (அது)
:: செய்தன (அவை)
# அகத்தியம்

## அகத்தியர் செய்த அகத்திய நூற்பா

### மாரைக்கிளவி

<poem>
*காலமொடு கருத வரினும் மாரை*
*மேலைக் கிளவியொடு வேறுபாடு இன்றே*
</poem>
;நூற்பா விளக்கம்
: செய்ம்மார் வந்தார் (இதில் செய்ம்மார் என்பது எதிர்காலத்தை மட்டும் உணர்த்தும் என்பது அகத்தியன் கருத்து)
# அகத்தியம்

## அகத்தியர் செய்த அகத்திய நூற்பா

### முற்றுச்சொல்

<poem>
*முற்றுச் சொற்றாம் வினையொடு முடியினும்*
*முற்றுச்சொல் என்னும் முறைமையில் திரியா*
</poem>
;நூற்பா விளக்கம்
:உண்கு வந்தேன் (உண்டேன் வந்தேன்)
:உண்கும் வந்தேம் (உண்டோம் வந்தோம்)
# அகத்தியம்

## அகத்தியர் செய்த அகத்திய நூற்பா

### பெயரெச்சம்

<poem>
*காலமும் வினையும் தோன்றிப் பால் தோன்றாது*
*பெயர்கொள் ளும்மது பெயரெச் சம்மே*
;நூற்பா விளக்கம்
:செய்த பொருள் (இதில் இறந்தகாலமும், செய்தல் வினையும் தோன்றின. செய்தது அவனா, அவளா, அவரா எனத் தெரியவில்லை. எனவே பால் தோன்றவில்லை. இவ்வாறு வருவது பெயரெச்சம்)
:செய்கின்ற பணி, செய்யும் கை என்றெல்லாம் பிற காலத்தோடும், பெயரோடும் ஒட்டிக்கொள்க.
</poem>
# அகத்தியம்

## அகத்தியர் செய்த அகத்திய நூற்பா

### வினையெச்சம்

<poem>
*காலமும் வினையும் தோன்றிப் பால் தோன்றாது*
*வினைகொள் ளும்மது வினையெச் சம்மே*
</poem>
;நூற்பா விளக்கம்
:செய்து வந்தான்
# அகத்தியம்

## அகத்தியர் செய்த அகத்திய நூற்பா

### முற்றுமொழி

<poem>
*எனைத்துமுற்று அடுக்கினும் அனைத்தும்ஒரு பொருள்மேல்*
*நினைத்துக்கொள நிகழும் நிகழ்த்திய முற்றே*
*வினையெஞ்சு கிளவியும் பெயரெஞ்சு கிளவியும்*
*பலபல அடுக்கினும் முற்றுமொழிப் படியே*
</poem>
;நூற்பா விளக்கம்
:நினைத்தான் வந்தான் அமர்ந்தான் கந்தன் (பல முற்றுகள் அடுக்கி வந்தன)
:நினைத்து வந்து அமர்ந்து பேசினான் (வினையெச்சங்கள் அடுக்கி வந்தன)
:நல்ல சிறிய அழகிய பறவை (பெயரெச்சங்கள் அடுக்கி வந்தன)
# அகத்தியம்

## அகத்தியர் செய்த அகத்திய நூற்பா

### பால் மயக்கம்

<poem>
*கண்டுபால் மயங்கும் ஐயக் கிளவி*
*நின்றோர் வருவோர் என்றுசொல் நிகழக்*
*காணா ஐயமும் பல்லோர் படர்க்கை*
</poem>
;நூற்பா விளக்கம்
:மூர்க்கனும் முதலையும் கொண்டது விடா (மூர்க்கன் என்னும் உயர்திணையும், முதலை என்னும் அஃறிணையும் இணைந்து வந்து விடா என்னும் பல்லோர் படர்க்குயில் முடிவுற்றது)
:ஊன் துவை கறி சோறு உண்டு வருந்தும் தொழில் (கடிக்கும் ஊன்,நக்கும் துவையல். கொறிக்கும் கறி, தின்னும் சோறு ஆகியவை உண்ணல் என்னும் பொதுவினையைக் கொண்டு முடிந்தன)
# அகத்தியம்

## அகத்தியர் செய்த அகத்திய நூற்பா

### முதுமறை நெறி

<poem>
*உலக வழக்கமும் ஒருமுக் காலமும்*
*நிலைபெற உணர்தரு முதுமறை நெறியான்*
</poem>
;நூற்பா விளக்கம்
:உலக வழக்கத்தையும், இறப்பு நிகழ்வு எதிர்வு என்னும் முக்கால அறிவையும் உணர்ந்து நடப்பது முதுமறை நெறி
# அகத்தியம்

## அகத்தியர் செய்த அகத்திய நூற்பா

### அடுக்குத்தொடர்

<poem>
*அசைநிலை இரண்டினும் பொருண்மொழி மூன்றினும்*
*இசைநிறை நான்கினும் ஒருமொழி தொடரும்*
</poem>
;நூற்பா விளக்கம்
:ஒக்கும் ஒக்கும் (அசைநிலை)
:போ போ போ (பொருண்மொழி)
:பாடுகோ பாடுகோ பாடுகோ பாடுகோ (இசைநிறை)
# அகத்தியம்

## துணைநூல்கள்

1. நன்னூல் மூலமும் மயிலைநாதர் உரையும், டாக்டர் உ. வே. சாமிநாதையர் குறிப்புகளுடன், அவரது மகன் கலியாண சுந்தரையர் பதிப்பு, 1946
1. கழக தமிழ் அகராதி நூல்.
1. தமிழ் இணையக் கல்விக்கழகம் இணையப் பக்கம்
# இன்னிலை

**இன்னிலை** என்னும் பெயரில் பழம்பாடல்கள் சிலவற்றின் தொகுப்பாக ஒரு நூல் தோற்றுவிக்கப்பட்டுள்ளது.  
20-ஆம் நூற்றாண்டில் வாழ்ந்த சொர்ணம்பிள்ளையார் என்பவர் இதனைத் தோற்றுவித்தார்.  
வ. உ. சிதம்பரம் பிள்ளையைக் கொண்டு இதற்கு விரிவுரை எழுதி, அவரைக் கொண்டே பதிப்பிக்கவும் செய்தார்.  
பதினெண் கீழ்க்கணக்கு நூல்களை<nowiki/>த் தொகுத்துக்காட்டும் பாடலில் ‘இன்னிலைய காஞ்சி’ என்னும் தொடர் வருகிறது.  
கைந்நிலை என்னும் நூல் காணப்படாத காலத்தில் 18 என்னும் எண்ணிக்கையைச் சமன்செய்ய இந்த நூல் தோற்றுவிக்கப்பட்டுள்ளது.  
யாப்பருங்கல விருத்தி மேற்கோள் பாடல் ஒன்று இதில் இடம்பெற்றுள்ளது
இந்தப் பாடலின் காலம் 11-ஆம் நூற்றாண்டுக்கு முந்தையது.  
இந்த நூலை உருவாக்கியவர் இந்த நூலின் ஆசிரியர் பன்னிரண்டு ஆழ்வார்களில் ஒருவரான பொய்கையார் எனக் குறிப்பிட்டுள்ளார்.  
பாரதம் பாடிய பெருந்தேவனார் இந்த நூலுக்குக் கடவுள் வாழ்த்துப் பாடினார் எனவும் கூறுகின்றார்.  
இப்படிக் காட்டுவதன் வாயிலாக இந்த நூலைத் திருக்குறளுக்கும் முந்தியது எனவும் காட்ட முனைந்துள்ளார்.  
இவை அனைத்தும் போலியானவை என இப்பொழுது அறிஞர்கள் உணர்ந்துகொண்டுள்ளனர்.  
இப்பொழுது இந்த நூலை விடுத்து, ‘கைந்நிலை’ நூலைச் சேர்த்து, 18 நூல்களைக் காண்கிறோம்.
# இன்னிலை

## கருவிநூல்

- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
# சீவக சிந்தாமணி

**சீவக சிந்தாமணி** என்பது சங்க காலத்துக்குப் பின்னர் தோன்றிய ஐம்பெருங்காப்பியங்களுள் ஒன்று. சோழர் காலத்தில் எழுதப்பட்டது. திருத்தக்கதேவர் என்னும் சமண முனிவரால் இயற்றப்பட்ட இக் காப்பியம் சீவகன் என்பவனின் அக வாழ்க்கையை அடிப்படையாகக் கொண்டது. சமய இலக்கியங்களே அதிகம் படைக்கப்பட்ட அக்காலத்தில், மக்களிடத்திலும் மன்னனிடமும் கூட இதற்கான தேவையும், ஆதரவும் இருந்ததாகத் தெரிகிறது.  
சிலப்பதிகாரம், மணிமேகலை என்னும் தமிழில் தோன்றிய முதல் இரு காப்பியங்களாகக் கருதப்படும், கதையை அடிப்படையாகக் கொண்ட இலக்கியங்களைத் தொடர்ந்து மூன்றாவதாக உருவான கதை கூறும் தமிழ் இலக்கியம் இது. எனினும் முன்னையவற்றைப் போலன்றிச் சீவகசிந்தாமணி விருத்தப்பாக்களால் ஆனது. இதனால் விருத்தப் பாக்களால் ஆன முதல் தமிழ்க் காப்பியமாகவும் இது திகழ்கின்றது.
# சீவக சிந்தாமணி

## நூலாசிரியர்

இக்காப்பியத்தை இயற்றிய திருத்தக்கதேவர் சமண முனிவராவார். இவர்,
1. திருத்தகு முனிவர்
1. திருத்தகு மகா முனிவர்
என்று அழைக்கப் பெறுவார். இவர் சைன ஆசாரியர் சங்கங்களில் ஒன்றாகிய திரமிள சங்கத்து அருங்கலான்வயத்தைச் சேர்ந்தவர் என்பர். திருத்தக்கதேவர் சோழர் குடியில் பிறந்தவர். இளமையிலேயே கல்வி கேள்விகளில் சிறந்து விளங்கியவர். வடமொழிப் பயிற்சி மிக்கவர். காமம், பொய், கொலை, கள், சூதாடல் என்ற ஐவகைத் தீமையும் அகற்றியவர். சமணத் துறவியாக வாழ்ந்தவர். விருத்தமெனும் பாடல்களைக் கொண்டு பெருங்காப்பியம் பாடியவர்களில் இவர் முதன்மையானவர்.
# சீவக சிந்தாமணி

## நூல் குறிப்பு

ஒருமுறை புலவர்கள் சிலர் "**சமண சமயத்தவர் துறவினைப் பாடுவார்களேயன்றிக் காமச்சுவையைப் பாடும் திறன் அற்றவர்**" எனக் கூற,தேவர் “**காமச்சுவையை அவர்கள் வெறுக்கின்றவர்களே யன்றிப் பாடத் தெரியாதவர்களல்லர்**" என்றார். உடனே புலவோர் "**அப்படியாயின் காமச்சுவை முழுதுமுடைய ஒரு நூலைத் தாங்கள் இயற்றிக் காட்டுங்கள்**" என்றனர்.  
தேவர் தம் ஆசிரியரை அணுகி இந்நிகழ்ச்சியைக் கூறினார். ஆசிரியர் அதைப் பற்றி எண்ணிக் கொண்டிருக்கும் பொழுது அவ்விருவரின் எதிரில் ஒரு நரி ஓடியது. அதைக் கண்ட ஆசிரியர் தம் மாணவரைப் பார்த்து “**இந்நரியைக் குறித்து ஒரு சிறிய நூலியற்றி நும் துறவின் உறுதியைப் புலப்படுத்துக**" என்றார். தேவரும் அவ்வண்ணமே நூலொன்றியற்றி, நிலைத்து நிற்கும் நிலையாமையைத் தெளிவாக விளக்கிக் காட்டினார். அதைக் கண்ட ஆசிரியர் பெரிதும் மகிழ்ந்து "**இனி நீர் காமச்சுவை நிறைந்த சீவகன் கதையைப் பாடுவீராக**” என்றார். இதுவே சீவக சிந்தாமணி தோன்றிய கதையாகும்.  
வடமொழியில் உள்ள க்ஷத்திர சூடாமணி இந்நூற்கு முதல் நூலென்பர். ஆயினும் கற்பார்க்கு வடமொழிக் கதையின் தழுவல் என்ற உணர்வே தோன்றாத வண்ணம் கதையைப் பாடியுள்ளார் திருத்தக்க தேவர்.  
இக்காப்பியம் விருத்தப்பாக்களால் அமைந்து காப்பியச் சுவைகள் கனிந்து, நீதி நெறிகள் நிறைந்து பட்டறிவு முதிர்ந்து, கற்பார்க்குக் கற்கண்டாய் இனிப்பது.இதனால்தான் வீரமாமுனிவர் திருத்தக்க தேவரைக் "**கவிஞர்களுள் இவர் ஓர் இளவரசர்**" (He is a prince among the poets) எனப் பாராட்டியுள்ளார்.  
சீவக சிந்தாமணி," மூவா முதலா உலகம் " எனத் தொடங்கும் கடவுள் வாழ்த்தோடு தொடங்குகிறது. இந்நூலில் நாமகள் இலம்பகம் முதலாக முத்தி இலம்பகம் ஈறாக, **13** இலம்பகங்களைக் கொண்டு திகழ்கின்றது. **இலம்பகம்** யாவும் மகளிர் பெயரினையே பெற்றுள்ளன. ஒவ்வோர் இலம்பகத்திலும் ஒரு மண நிகழ்ச்சி கூறப்பட்டுள்ளது. இலக்கியச் சிறப்பு மிக்க இந்நூலில் **3145 பாடல்கள்** உள்ளன. **விருத்தம்** என்னும் பாவகையால் பாடப் பெற்றது.
# சீவக சிந்தாமணி

## நூலின் வேறு பெயர்கள்

- மணநூல்
- முக்தி நூல்
- காமநூல்
- இயற்கை தவம்
- முதல் விருத்தப்பா காப்பியம்
- தமிழ் இலக்கிய நந்தாமணி
- முடி பொருள் தொடர்நிலைச் செய்யுள்
எனப் பல்வேறு பெயர்களைக் கொண்டுள்ளது சீவக சிந்தாமணி.
# சீவக சிந்தாமணி

## கதைச் சுருக்கம்

மன்னனுக்கு மகனாக, அரசியின் வயிற்றில் உருவானவன் சீவகன். எனினும் விதி வசத்தால் சுடுகாட்டில் பிறக்கிறான். பின்னர் கந்துக்கடன் என்னும் வணிகன் ஒருவனின் வீட்டில் வளர்கின்றான். அச்சணந்தி என்னும் ஆசானிடம் கல்வி பயின்ற இவன் சிறந்த தோற்றப்பொலிவு கொண்டவன், மிகுந்த அறிவு நிரம்பியவன், பல்வேறு கலைகளிலும் வல்லவன், சிறந்த வீரன். இவன் எட்டு மங்கையரை மணந்து கொள்கிறான். அந்த எட்டு மகளிர்க்கும் எட்டு வகை குணங்கள் இருந்ததாகக் கூறப்படுகிறது. இதனால் இந்நூலுக்கு மணநூல் என்ற சிறப்புப்பெயரும் உண்டு. இவ்வாறு பல மணம் புரிந்தவன் ஆனாலும், இவன் ஒரு காமுகனாக அன்றிச் சிறந்த மன அடக்கம் கொண்டவனாகவே சித்திரிக்கப்படுகிறான். இவ்வாறு பல பெண்களை மணம்புரிந்ததன் மூலம், பணபலத்தையும், படைபலத்தையும் பெருக்கிக் கொண்டு அரசபதவியை அடைகிறான். 30 ஆண்டுகள் நீதியுடன் ஆட்சி செய்த சீவகன், ஆட்சிப் பொறுப்பை மகனிடம் அளித்துவிட்டுத் துறவறம் பூண்டு முத்தி பெறுகிறான்.
# சீவக சிந்தாமணி

## முக்கிய பாத்திரங்கள்

- சீவகன்
- சச்சந்தன் (தந்தை), விசயமாதேவி (தாய்)
- கந்துக்கடன் (வளர்ப்புத் தந்தை), சுநந்தை (வளர்ப்புத் தாய்)
- நந்தட்டன், நபுலன், விபுலன் (வளர்ப்புத் தந்தையின் மக்கள்)
- சீதத்தன், புத்திசேனன், பதுமுகன், தேவதத்தன் (நண்பர்கள்)
- காந்தருவதத்தை, குணமாலை, பதுமை, கேமசரி, கனகமாலை, விமலை, சுரமஞ்சரி, இலக்கணை (சீவகன் மனைவியர்)
- அச்சணந்தி (ஆசிரியர்)
- கட்டியங்காரன் (பகைவன்)
# சீவக சிந்தாமணி

## நூல் உணர்த்தும் உண்மைகள்

- அமைச்சரை ஆராய்ந்து தெளிதல் வேண்டும்.  
- பெண்வழிச்சேறல் பெருந்துன்பம் விளைவிக்கும்.  
- தன்ஆட்சியர் கட்டளைப்படி நடத்தல் வேண்டும்.  
- பகையை வெல்லக் காலமும், இடமும் வரும் வரை யாரிடமும் தன் எண்ணத்தை வெளிப்படுத்தக் கூடாது.  
- எல்லா உயிர்களிடத்தும் அன்பு செலுத்த வேண்டும்.  
- நன்றி மறவாது இருத்தல் வேண்டும்.
# சீவக சிந்தாமணி

## குறிப்பு

- சீவக சிந்தாமணியில் மன்னன் மனைவியான விசயை தப்பித்துச் செல்ல மன்னன், பறக்கும் மயிற்பொறியொன்றைச் செய்விக்கிறான்.
- சேக்கிழார், மன்னவன் சமண காப்பியத்தைப் படித்து இன்புறும் நிலை கண்டு வருந்தித் திருத்தொண்டர் வரலாற்றைப் பெரிய புராணமாகத் தொகுத்தார்.
# நவம்பர் 4

## நிகழ்வுகள்

- 1576 &ndash; எண்பதாண்டுப் போர்: பிளாண்டர்சில் எசுப்பானியப் படையினர் பெல்ஜியத்தின் ஆண்ட்வெர்ப் நகரை கைப்பற்றினர். மூன்று நாட்களில் இந்நகரம் பெரும் சேதத்துக்குள்ளானது.
- 1677 &ndash; பின்னாளைய இங்கிலாந்தின் இரண்டாம் மேரி ஆரஞ்சு இளவரசர் வில்லியத்தைத் திருமணம் புரிந்தார். இவர்கள் பின்னர் இணைந்து முடிசூடினர்.
- 1847 &ndash; குளோரோஃபோர்மின் மயக்கநிலை இயல்புகளை இசுக்கொட்டிய மருத்துவர் யேம்சு சிம்ப்சன் கண்டுபிடித்தார்.
- 1864 &ndash; அமெரிக்க உள்நாட்டுப் போர்: கூட்டமைப்புப் படைகள் அமெரிக்கப் படையினரின் களஞ்சியச் சாலை ஒன்றை குண்டு வைத்துத் தகர்த்தன.
- 1869 &ndash; அறிவியல் இதழ் நேச்சர் முதற்தடவையாக வெளியிடப்பட்டது.
- 1890 &ndash; இலண்டனின் முதலாவது பாதாளத் தொடருந்து வழி அமைக்கப்பட்டது.
- 1918 &ndash; முதலாம் உலகப் போர்: இத்தாலியிடம் ஆத்திரியா-அங்கேரி சரணடைந்தது.
- 1921 &ndash; சப்பானியப் பிரதமர் அரா தக்காசி டோக்கியோவில் சுட்டுக் கொல்லப்பட்டார்.
- 1922 &ndash; எகிப்தில், பிரித்தானியத் தொல்லியலாளர் ஆவர்டு கார்ட்டர் மன்னர்களின் சமவெளியில் துட்டன்காமனின் கல்லறைக்கான வழியைக் கண்டுபிடித்தார்.
- 1942 &ndash; இரண்டாம் உலகப் போர்: இட்லரின் ஆணையைக் கருத்தில் எடுக்காமல், மார்சல் இர்வின் ரோமெல் இரண்டாம் அல்-அலமைன் சண்டையில் பெரும் தோல்வியடைந்த தனது படைகளை விலக்க முடிவு செய்தார்.
- 1952 &ndash; அமெரிக்க அரசு தேசிய பாதுகாப்பு முகவர் அமைப்பை நிறுவியது.
- 1956 &ndash; அக்டோபர் 23 இல் ஆரம்பமான அங்கேரியப் புரட்சியை முறியடிக்க சோவியத் படைகள் அங்கேரியை முற்றுகையிட்டன. ஆயிரக்கணக்கான அங்கேரியர்கள் கொல்லப்பட்டு இலட்சக்கணக்கானோர் நாட்டை விட்டு வெளியேறினர்.
- 1966 &ndash; இத்தாலி, புளோரன்சு நகரில் ஆர்னோ ஆற்றில் வெள்ளப்பெருக்கு ஏற்பட்டதில், பல்லாயிரக்கணக்கானோர் வீடுகளை இழந்தனர். பல பெறுமதியான ஓவியங்களும் நூல்களும் அழிந்தன. வெனிசு நகரம் மூழ்கியது.
- 1967 &ndash; எம்.ஜி.ஆர். கொலை முயற்சி வழக்கு: நடிகர் எம். ஜி. ராமச்சந்திரன் கொலை முயற்சி வழக்கில் நடிகர் எம். ஆர். ராதாவுக்கு ஏழு ஆண்டுக் கடுங்காவல் தண்டனை விதிக்கப்பட்டது.
- 1970 &ndash; இலத்தீன் அமெரிக்காவின் முதலாவது மார்க்சியத் தலைவராக சால்வடோர் அயேந்தே சிலியின் அரசுத்தலைவராக பதவியேற்றார்.
- 1979 &ndash; ஈரானியத் தீவிரவாதிகள் தெகுரானில் அமெரிக்கத் தூதராலயத்தை முற்றுகையிட்டு 53 அமெரிக்கர்கள் உட்பட 90 பேரைப் பணயக்கைதிகளாகப் பிடித்தனர்.
- 1980 &ndash; ரானல்ட் ரேகன் அமெரிக்காவின் 40-வது அரசுத்தலைவராகத் தேர்ந்தெடுக்கப்பட்டார்.
- 1984 &ndash; நிக்கராகுவாவில் இடம்பெற்ற தேர்தல்களில் சண்டினீஸ்டா முன்னணி வெற்றி பெற்றது.
- 1995 &ndash; இசுரேல்-பாலத்தீனப் பிணக்கு: இசுரேலியப் பிரதமர் இட்சாக் ரபீன் தீவிரவாத வலதுசாரி இசுரேலியன் ஒருவனால் சுட்டுக்கொல்லப்பட்டார்.
- 2004 &ndash; ஐவரி கோஸ்டில் இடம்பெற்ற உள்நாட்டுப் போரில் 12 பிரான்சியப் படையினர் மற்றும் 3 ஐநா கண்காணிப்புக் குழு உறுப்பினர்கள் உட்பட நூற்றுக்கணக்கானோர் கொல்லப்பட்டனர்.
- 2008 &ndash; அமெரிக்க அரசுத்தலைவராகத் தேர்ந்தெடுக்கப்பட்ட முதலாவது ஆப்பிரிக்க அமெரிக்க வம்சாவழியினர் என்ற பெருமையை பராக் ஒபாமா பெற்றார்.
- 2010 &ndash; கியூபாவில் ஏரோ கரிபியன் வானூர்தி ஒன்று வீழ்ந்து விபத்துக்குள்ளானதில் அதில் பயணம் செய்த அனைத்து 68 பேரும் உயிரிழந்தனர்.
- 2015 &ndash; பாக்கித்தான் லாகூர் நகரில் கட்டடம் ஒன்று இடிந்து வீழ்ந்ததில் 45 பேர் உயிரிழந்தனர்.
- 2015 &ndash; தெற்கு சூடானில் யூபா நகரில் சரக்கு வானூர்தி ஒன்று தரையில் மோதியதில் 37 பேர் உயிரிழந்தனர்.
# நவம்பர் 4

## பிறப்புகள்

- 1650 &ndash; இங்கிலாந்தின் மூன்றாம் வில்லியம் (இ. 1702)
- 1845 &ndash; வாசுதேவ் பல்வந்த் பட்கே, இந்தியப் புரட்சியாளர் (இ. 1883)
- 1884 &ndash; ஜம்னாலால் பஜாஜ், இந்தியத் தொழிலதிபர் (இ. 1942)
- 1897 &ndash; ஜானகி அம்மாள், இந்தியத் தாவரவியலாளர் (இ. 1984)
- 1906 &ndash; ழான் ஃபில்லியொசா, பிரான்சியத் தமிழறிஞர் (இ. 1982)
- 1915 &ndash; வீ கிம் வீ, சிங்கப்பூரின் 4வது குடியரசுத் தலைவர் (இ. 2005)
- 1929 &ndash; சகுந்தலா தேவி, இந்தியக் கணிதவியலாளர், வானியலாளர் (இ. 2013)
- 1933 &ndash; சார்லசு காவோ, நோபல் பரிசு பெற்ற சீன இயற்பியலாளர்
- 1947 &ndash; ரோட் மார்ஷ், ஆத்திரேலியத் துடுப்பாட்ட வீரர் (இ. 2022)
- 1957 &ndash; டோனி அபோட், ஆத்திரேலியாவின் 28வது பிரதமர்
- 1969 &ndash; மேத்திவ் மெக்கானாகே, அமெரிக்க நடிகை
- 1972 &ndash; தபூ, இந்திய நடிகை
- 1983 &ndash; அந்தோன் செர்கெயேவிச் புசுலோவ், உருசிய வானியற்பியலாளர் (இ. 2014)
- 1991 &ndash; வித்யுலேகா ராமன், தென்னிந்தியத் திரைப்பட நடிகை
# நவம்பர் 4

## இறப்புகள்

- 1918 &ndash; வில்ஃபிரட் ஓவன், ஆங்கிலேயக் கவிஞர் (பி. 1893)
- 1920 &ndash; உலூத்விக் சுத்ரூவ, உருசிய வானியலாளர் (பி. 1858)
- 1981 &ndash; திருமெய்ஞானம் நடராஜசுந்தரம் பிள்ளை, தமிழக நாதசுவரக் கலைஞர் (பி. 1926)
- 1985 &ndash; தி. க. இராமானுசக் கவிராயர், தமிழறிஞர், புலவர் (பி. 1905)
- 1988 &ndash; கி. வா. ஜகந்நாதன், தமிழக இதழாளர், எழுத்தாளர், சொற்பொழிவாளர் (பி. 1906)
- 1988 &ndash; ஜேம்ஸ் இரத்தினம், ஈழத்து எழுத்தாளர். (பி. 1905)
- 1991 &ndash; மொகிதீன் பேக், இலங்கை திரைப்படப் பின்னணிப் பாடகர் (பி. 1919)
- 1994 &ndash; கு. மா. பாலசுப்பிரமணியம், திரைப்பட பாடலாசிரியர் (பி. 1920)
- 1995 &ndash; இட்சாக் ரபீன், இசுரேலின் 5வது பிரதமர், அமைதிக்கான நோபல் பரிசு பெற்றவர் (பி. 1922)
- 1998 &ndash; மரியோன் தொனோவன், அமெரிக்கப் புதுமைப்புனைவாளர், தொழிலதிபர் (பி. 1917)
- 1999 &ndash; அப்துல் சமது, தமிழக அரசியல்வாதி (பி. 1926)
- 2008 &ndash; மைக்கேல் கிரைட்டன், அமெரிக்க மருத்துவர், இயக்குநர் (பி. 1942)
- 2012 &ndash; ஜேக்கப் சகாயகுமார் அருணி, தமிழக சமையல் கலை நிபுணர் (பி. 1974)
- 2022 &ndash; க. நெடுஞ்செழியன், தமிழறிஞர், பேராசிரியர் (பி. 1944)
# நவம்பர் 4

## சிறப்பு நாள்

- ஒற்றுமை நாள் (உருசியா)
# இப்போக்கிரட்டீசு

**இப்போக்கிரட்டீசு** அல்லது **ஹிப்போகிரட்டீஸ்** (கிரேக்கம்: Ἱπποκράτης ; ஆங்கிலம்:Hippocrates) கிரேக்க நாட்டைச் சேர்ந்த மருத்துவ அறிஞர். கி. மு. 460 முதல் கி. மு. 377 வரை வாழ்ந்த இவர் மருத்துவத்துறையின் தந்தை என்று மேற்குலகிலும் பொதுவாகவும் போற்றப்படுகிறார்.  
ஹிப்போகிரட்டீஸ் என்பவர் **ஆகியன** கடலில் காஸ் என்னும் ஒரு தீவில் கி.மு 406 இல் பிறந்தார். மருத்துவக் கலை பயின்று மருத்துவராகத் தொழில் நடத்த முனைவோர் ஹிப்போகிரட்டீசின் சத்தியப் பிரமாணங்களை உறுதி மொழியாகச் சொல்கிறார்கள். நல்லறிவு, இரக்கம், அன்பு, நேர்மை ஆகிய பண்பு நலன்கள் கொண்டவர்களாக மருத்துவர்கள் சேவை புரிய வேண்டும் என்று அந்தக் காலத்திலேயே உந்துணர்வையும் வழிகாட்டுதலையும் கூறியவர்.
# இப்போக்கிரட்டீசு

## மூடநம்பிக்கைகள் தகர்ப்பு

ஹிப்போகிரட்டீசுக்கு முன்னால் கிரேக்க மருத்துவம் மந்திரங்களையும் குருட்டு நம்பிக்கைகளையும் அடிப்படையாகக் கொண்டு இருந்தது. மனிதர்கள் மீது சினம் கொண்டு கடவுள் வழங்கும் தண்டனையே நோய்கள் ஏற்படக் காரணம். ஹிப்போக்கிரட்டீஸ் இவற்றைக் கடுமையாக மறுத்தார். மனிதனுக்கு ஏற்படும் நோய்கள் இயற்கையாக வருபவை என்று கூறினார்.
# இப்போக்கிரட்டீசு

## மருத்துவ கோட்பாடு

ஹிப்போகிரட்டீசின் மருத்துவ முறைகளும் ஆலோசனைகளும் இன்றளவும் குறிப்பிடத்தக்கனவாக உள்ளன.ஒருவருக்கு நோய் ஏற்பட்டு அவர் மருத்துவாிடம் வந்தால் அவருக்கு செய்ய வேண்டிய மருத்துவ சிகிச்சையை பின்வருமாறு விளக்கினாா்.
முதலில் அவருக்கு தைாியமூட்டி, அவரை நல்ல மனநிலையில் வைத்திருக்க வேண்டும். பின்பு அவரை நன்றாக மருத்துவ சோதனைக்கு உட்படுத்த வேண்டும். மருத்துவ சிகிச்சை பெறுபவாிடம் அன்பாகப் பேசி அவர் உடலில் உள்ள உபாதை எப்படிப்பட்டது என்று அறிந்து கொள்ள வேண்டும். பின்பு, தனது மருத்துவ அறிவைப் பயன்படுத்தி அது இன்ன நோய் தான் என்று உறுதி செய்து கொள்ள வேண்டும். பின்னா், இவருக்கு என்ன மருந்து கொடுக்கலாம் என்பதை நிா்ணயிக்க வேண்டும். அதை எப்படிப் பயன்படுத்துவது என்பதை நோயாளிகளுக்கு சொல்லிக் கொடுப்பதும் இன்றியமையாதது.ஆரோக்யமான நிலையில் இருப்பவா்கள் மருந்து உட்கொண்டால் அதனால் எப்பலனும் விளையாது. அதிக வீாியம் உள்ள மருந்துகள் பெரும்பாலும் உடலுக்குத் தேவை இல்லை. ஏனெனில் மனித உடலை நோய்கள் தாக்கும் போது தன்னை அவற்றிலிருந்து காப்பாற்றிக் கொள்ளவும் எதிா்த்து நிற்கவும் மனித உடல் கடும் போராட்டம் நிகழ்த்தும். தன்னைத் தானே குணப்படுத்திக் கொள்ள மனித உடல் பெரும் முயற்சி மேற்கொள்ளும். இந்நிலையில் உடலுக்கு அதன் செயற்பாடட்டுக்கு ஊறு விளையாத விதத்தில் மருந்துகள் இருக்க வேண்டும்.அது மட்டுமல்ல உடலுக்கு ஒத்ததாக உள்ள அதன் இழந்த ஆரோக்யத்தை மீட்டுத் தரும் ஆகார வகைகளையே நோயாளி உட்கொள்ள வேண்டும். அப்போதுதான் மருந்தும் இசைவான ஆகாரமும் சோ்ந்து வேலை செய்து நோயை முறியடித்து ஆரோக்யத்தை மீட்டுத் தரும் என்றாா் அவர்.இந்த மருத்துவக் கோட்பாட்டைத்தான் இந்திய நாட்டு மருத்துவ முறையான ஆயுா்வேதமும் கூறுவது குறிப்பிடத்தக்கது.
# இப்போக்கிரட்டீசு

## மருத்துவச் சேவை

தொன்மைக் கால கிரேக்கத்தில் மூலை முடுக்கெல்லாம் சென்று நோயாளிகளுக்கு மருத்துவம் பார்த்துக் குணப்படுத்தினார்.
நோய்களின் மூலக் காரணங்களை அறிய முற்பட்ட முதல் மருத்துவர் இவரே. எளிமையான மிகச் சில மருந்துகளையே தமது சிகிச்சைகளுக்குப் பயன்படுத்தினார். உணவு, தூய காற்று உடல் பயிற்சி ஆகியனவே போதுமானது, இதுவே இயற்கை மருத்துவம் என்று கூறினார். ஹிப்போக்கிரட்டீஸ் வெறும் மருத்துவர் மட்டும் அல்லாமல் அறுவை சிகிச்சையிலும் தேர்ந்தவராக இருந்தார்.
எலும்பு முறிவு மூட்டு நழுவல் போன்றவற்றிற்கு அறுவை மருத்துவம் செய்தார். அறுவை சிகிச்சை செய்யும்போது அதைச் செய்பவருடைய கை விரல்களின் நகங்கள் மிக நீளமாகவும் இருக்கக் கூடாது. மிகவும் குட்டையாகவும் இருத்தல் கூடாது.
திருத்தமாகவும் நேர்த்தியாகவும் விரைவாகவும் தூய்மையாகவும் சிகிச்சையை முடிக்கவேண்டும். இத்தகைய அறிவுரைகள் ஹிப்போக்கி ரட்டீசின் கட்டளைகள் என்று மருத்துவ உலகில் வழங்கப் படுகிறது.  
எகிப்தில் உள்ள அலேக்சாந்திரியாவில் இவரது மருத்துவ நுால்கள் சேகாித்து வைக்கப்பட்டிருக்கின்றன. மருத்துவ தொழில் செய்வோா் எவ்வாறு நடந்து கொள்ள வேண்டும் என்பதையும் தமது நுால்களில் விவாித்துள்ளாா்.
1. நோயாளிகளிடம் அன்பும் பாிவும் காட்ட வேண்டும்.
2. சாதாரண நோய்களுக்கு எளிய மருந்துகளே போதும்.
3. கூடுமான வரை மனித உடல் தான் நோயிலிருந்து மீள எடுத்துக் கொண்டிருக்கும் முயற்சிகளுக்கு சாதகமாக மருந்துகள் அமைய வேண்டும்.
4. தீவிர சிகிச்சையை மருத்துவா் கடும் நோய்கள் விஷயத்தில் ஆராய்ந்து கொடுக்க வேண்டும்.
5. மருத்துவா்கள் எப்போதும் சுத்தமானவா்களாகவும், ஆரோக்யவான்களாகவும் இருக்க வேண்டும்.தேவையில்லாமல் முடியையும் நகங்களையும் வளா்க்கலாகாது.
6. நோயாளியை முரட்டுத்தனமாகக் கையாளலாகாது. மருத்துவா் தனது கரங்களை மென்மையாகப் பயன்படுத்துவது இன்றியமையாதது. கிரேக்க நாட்டின் முக்கிய பகுதிகளுக்குப் பயணம் செய்து மருத்துவத்தின் மகத்துவத்தைச் சொன்னார்.இறுதியாக லாரிசா என்னும் ஊரில் காலமானார் என்று கருதப்படுகிறது.
# இடி அமீன்

**இடி அமீன்** (*Idi Amin Dada*, 1924–ஆகஸ்ட் 16, 2003) உலகின் அதிபயங்கர கொடுங்கோலர்களில் ஒருவர். 1971 முதல் 1979 வரை உகாண்டாவை ஆட்சி செய்தார். இவர் பிறந்த ஆண்டு தொடர்பில் சரியான தகவல்கள் உறுதிப்படுத்தப்படவில்லை. 1924 அல்லது 1925 இல் பிறந்திருக்கலாம்; மே 18, 1928 இல் பிறந்திருக்கலாம் என்ற கருத்தும் உண்டு. இவரது ஆட்சி பற்றிய விபரங்கள் பல பயங்கரமானவை ஆகும். 1979 இல் உகண்டாவை விட்டுத் தப்பியோடி சவுதி அரேபியாவில் தஞ்சமடைந்தார். 2003 இல் அங்கேயே இறந்தார்.  
உகாண்டா நாட்டில் 1971ம் ஆண்டில் ராணுவ புரட்சி மூலம் ஆட்சியை பிடித்தவர் இடி அமீன். சர்வாதிகார ஆட்சி நடத்தினார். உகாண்டா தான்சானியா போருக்கு பிறகு, 1979ம் ஆண்டு லிபியாவுக்கு தப்பி சென்றார். அங்கிருந்து 1981ம் ஆண்டு சவுதி அரேபியா சென்றார். 2003ம் ஆண்டு இறந்தார். சர்வாதிகாரி இடிஅமீன் நாட்டை விட்டு பாதுகாப்பாக வெளியேற அப்போது வசதி செய்து கொடுக்கப்பட்டது.
# இடி அமீன்

## உகாண்டா ஆசியர்களை வெளியேற்றல்

4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின் போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். வெளியேற்றப்பட்டவர்களில் 27,000 ஆசியர்கள் ஐக்கிய இராச்சியத்திற்கும், 6,000 ஆசிய அகதிகள் கனடாவிற்கும், 4,500 அகதிகள் இந்தியாவிற்கும், 2,500 அகதிகள் அருகில் உள்ள கென்யாவிற்கும் புகலிடம் அடைந்தனர்.
# இடி அமீன்

## என்டபே நடவடிக்கை

இடி அமீன் ஆட்சியின் போது இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு நடவடிக்கை மூலம் பணயக் கைதிகளை மீட்டனர். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (*Air France*) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமானியான மைக்கல் பாகோசும் பணயக் கைதியாக கொலை அச்சுறுத்தலுக்குள்ளாயினர்.
# இடி அமீன்

## இதனையும் காண்க

- மில்டன் ஒபாடே
# யாழ்ப்பாணத்தில் புகையிலைப் பயிர்ச் செய்கை

யாழ்ப்பாணத்தின் பொருளாதாரத்தில் நீண்ட காலமாகவே **புகையிலைப் பயிர்ச்செய்கை** சிறப்பான இடத்தை வகித்து வருகின்றது. இது எப்பொழுது யாழ்ப்பாணத்தில் அறிமுகப்படுத்தப்பட்டது என்பதுபற்றிய சரியான தகவல்கள் இல்லை. எனினும் சுதந்திர யாழ்ப்பாண அரசுக் காலத்தின் இறுதிக் கட்டத்திலேயே அறிமுகப்படுத்தப்பட்டு இருக்கலாம் எனக் கருதப்படுகின்றது. எனினும் 17 ஆம் நூற்றாண்டின் தொடக்கத்தில், போத்துக்கீசர் காலத்திலேயே உறுதியாக வேரூன்றியிருக்கக் கூடும். எப்படியாயினும், இது யாழ்ப்பாணத்தின் பொருளாதாரத்துடன் சுமார் 400 ஆண்டுகாலம் இணைந்துள்ளது எனலாம். பிற்காலத்தில் அறிமுகப்படுத்தப்பட்ட, உருளைக்கிழங்கு உற்பத்தி, திராட்சை உற்பத்தி போன்ற பெருமளவு வருமானம் அளித்த, விவசாயம் சார்ந்த நடவடிக்கைகள் குறுகிய காலத்துக்கு உள்ளாகவே கைவிடப்படவேண்டி ஏற்பட்ட போதிலும், புகையிலைச் செய்கை இன்றுவரை நிலைத்திருப்பது குறிப்பிடத்தக்க ஒரு அம்சம் ஆகும்.
# யாழ்ப்பாணத்தில் புகையிலைப் பயிர்ச் செய்கை

## யாழ்ப்பாணப் பொருளாதாரமும் புகையிலையும்

புகையிலைப் பயிர்ச் செய்கையின் அறிமுகம், யாழ்ப்பாணப் பொருளாதாரத்தைப் பொறுத்தவரை ஒரு விரும்பத்தக்க அம்சமாக விளங்கியது எனலாம். யாழ்ப்பாணத்தை ஆண்ட அரசுகளுக்குக் குறிப்பிடத்தக்க வருவாயை அளித்து வந்த நடவடிக்கைகளான, முத்துக்குளிப்பு, யானை ஏற்றுமதி, சாயவேர் ஏற்றுமதி போலன்றி புகையிலைச் செய்கையானது, மக்கள் மட்டத்தில் பரவலான பொருளாதார வளர்ச்சிக்குக் காரணமாக அமைந்தது. புகையிலை ஒரு விவசாய உற்பத்திப் பொருளாக மட்டுமன்றி, உள்ளூரிலேயே உருவாக்கப் படக்கூடியதாக இருந்த சுருட்டுக் கைத்தொழில்களுக்கு மூலப்பொருளாகவும் அமைந்தது. இது தொடர்பான வணிக முயற்சிகளிலும் மக்களில் ஒரு பகுதியினர் வருமானம் பெறக்கூடியதாக இருந்தது.  
யாழ்ப்பாணத்துக்கு வெளியே இலங்கையின் தென் பகுதிகளுக்கு மட்டுமன்றி, இந்தியாவின் கேரளப் பகுதிகளுக்கும், இந்தோனீசியாவில் இன்று ஜக்கார்த்தா என்று அழைக்கப்படும் பத்தேவியாவுக்கும், புகையிலை ஏற்றுமதி செய்யப்பட்டது. மக்களின் பொருளாதார நிலையைப் பரவலாக உயர்த்தியது மட்டுமன்றி, அரசாங்கமும் வரிகள் மூலம் குறிப்பிடத்தக்க வருமானம் பெற்றது.
# ஜாக்கி சான்

**ஃபாங் சிலோங்** (பிறப்பு **சான் காங்-சாங்** 7 ஏப்ரல் 1954 ) மேடைப் பெயரான **ஜாக்கி சான்** என்று தொழில் ரீதியாக அறியப்பட்டவர், ஓர் ஆங்காங் நடிகர், இயக்குநர், எழுத்தாளர், தயாரிப்பாளர், தற்காப்புக் கலைஞர் ஆவார், இவர் சூத்திரக்கோல் கம்பக்கூத்துச் சண்டை பாணி, வேடிக்கையான சண்டைக்காட்சிகளின் மூலம் பரவலாக அறியப்படுகிறார். திரைப்படத் துறையில் வருவதற்கு முன்பு, சீனா நாடக அகாதமியின் *செவன் லிட்டில் ஃபார்ச்சூன்களில்* ஒருவராக இருந்தார், அங்கு இவர் கம்பக்கூத்து, தற்காப்புக் கலைகள், நடிப்பு ஆகியவற்றைப் பயின்றார். 1960 களில் இருந்து 150 க்கும் மேற்பட்ட படங்களில் நடித்து வருகிறார். உயிர் வாழ்பவர்களில் அதிக முறை சண்டைக்காட்சிகளில் நடித்தவர் எனும் *கின்னஸ் உலக சாதனை* படைத்துள்ளார், மேலும் சினிமா வரலாற்றில் செல்வாக்குமிக்க தற்காப்புக் கலைஞர்களில் ஒருவராகக் கருதப்படுகிறார்.  
பல ஆங்காங் திரைப்படங்களில் சண்டைக் கலைஞராகத் தோன்றிய பிறகு, 1978-ஆம் ஆண்டு வெளியான *ஸ்னேக் இன் தி ஈகிள்ஸ் ஷாடோ* எனும் குங்ஃபூ அதிரடி நகைச்சுவைத் திரைப்படத்தில் நடித்ததன் மூலம் பரவலாக அறியப்படுகிறார். பின்னர் 1978 ஆம் ஆண்டின் *டிரங்கன் மாஸ்டர்*, 1980 ஆம் ஆண்டின் *தி யங் மாஸ்டர்* போன்ற குங் ஃபூ அதிரடி நகைச்சுவைத் திரைப்படங்களில் நடித்தார். 1979 ஆம் ஆண்டில், *தி ஃபியர்லெஸ் ஹைனா* மூலம் இயக்குநராக அறிமுகமானார், இது வணிக ரீதியாக வெற்றியைப் பெற்றது.
# ஜாக்கி சான்

## ஆரம்பகால வாழ்க்கை

ஜாக்கிசான் 7 ஏப்ரல் 1954 இல் பிரித்தானிய ஆங்காங்கில் சான் காங்-சாங் என்ற பெயரில் சீன உள்நாட்டுப் போரிலிருந்து அரசியல் அகதிகளாக வந்த சார்லஸ் மற்றும் லீ-லீ சான் ஆகியோருக்கு மகனாகப் பிறந்தார். சுமார் 1937 ஆம் ஆண்டில், சானின் தந்தை, முதலில் ஃபாங் டாலோங் என்று பெயரிடப்பட்டு, சீனாவின் தேசியவாத அரசு தலைமை உளவாளியும் படைத்துறைக் கட்டளையாளருமான டாய் லியிடம் ரகசிய முகவராக சிறிது காலம் பணியாற்றினார். கம்யூனிசஅரசாங்கத்தால் கைது செய்யப்படுவார் என்ற பயத்தில், சானின் தந்தை 1940 களில் பிரித்தானிய ஆங்கொங்கிற்குத் தப்பிச் சென்று அவரது குடும்பப்பெயரை ஃபாங்கில் இருந்து சான் என்று மாற்றினார். சான் என்பது இவரது மனைவி சான் லீ-லீயின் குடும்பப்பெயர் ஆகும். 1990களின் பிற்பகுதியில் தனது சீனப் பெயரை ஃபாங் ஷிலோங் என்று மாற்றினார், இவரது உறவினர்களின் வம்சாவளிப் புத்தகத்தின் படி இவருக்கு பெயரிடப்பட்டிருக்கலாம் எனக் கருதப்படுகிறது. சானின் மூதாதையர் மரபு அன்ஹுயியின் வுஹுவில் அமைந்துள்ளது.